Gunagu

V tomto meste zdochol pes
2023-05-24 19:30 UTC | Divadlo GUnaGU, Františkánske nám. 7, Bratislava, Slovenská republika
Komédia o láske.
V malom meste býva niekedy taká nuda, že obyvateľom ostávajú len nevery, sex a občas chuť niekoho zabiť…
Na pohreb starostovho psa, ktorého ktosi otrávil, príde aj bývalá rodáčka, dnešná celebrita, moderátorka relácie Nemé tváre, so svojim asistentom – milencom. V lesoch okolo mesta vyjú vlci, ktorých niekto vypustil z chovnej stanice. Ožívajú staré vzťahy a roztáča sa kolotoč dávnych lások a odmietnutí… Prvá hra, ktorú sme skúšali v lockdowne, s rúškami na tvárach. Hra o tom, že žijeme, akoby sa nič nestalo, ale ono sa stalo. A nám samým, ale aj hrdinom tejto hry, sa svet pred očami pomaly mení a ešte nevieme, či to zvládneme. Neprepadajme panike, pretože čosi ostáva stále rovnaké: lásky. Lásky šialené, vášnivé, pragmatické, vrelé aj predstierané… hoci vonku zdochol pes.

Vstupenky v sieti Ticketportal
